Lizz Meiring .co.za - facebook (Meiring, Lizz)
2022 03 29, 30 - KKNK 2022: Kameras, Konserte En Kleedkamers met Lizz Meiring, kykNET Hoerskool, R180, R200, webtickets.co.za
elke ander duim 'n dame DVD 74 min . 2008
Lizz se Speelgoed 6: Volkome Vervulling (Komedie) . 2007 SEWE KLEURE BOEKE
'n Ongewone eietydse swart komedie oor verhoudings en versugtings. Humor, ironie, vlymskerp dialoog en interessante verwikkelinge, maak van Volkome Vervulling 'n teater ervaring wat jou aan jou blote menslikheid herinner. Geskik vir beide manlik en vroulike spelers.
Hierdie teks is so kraakvars, daar was nog nie eers kans om dit op te voer nie!
As 'n bonus het Lizz wenke vir teaterproduksiespanne, voorbeelde van begrotings, persverklarings, program samestellings, en teater trivia by hierdie boek ingesluit.
Lizz se Speelgoed 5: Windmaker (Tragi-komedie) . 2007 SEWE KLEURE BOEKE
In diè eietydse drama word fantasie, aardswysheid, humor en patos vermeng in die warm-hart verhaal van Hetlu, die aweregse windpompvrou van Kommasgom. Liegstories, waarhede, nostalgie en verledes, hedes en ons behoefte aan liefde vind hier 'n oorspronklike, verrassende inslag. Geskep as opdragstuk vir KKNK
Geskik vir beide manlike en vroulike spelers.
Lizz se Speelgoed 4: Doringrosie van Roosfontein ('n Mini Pantomime) . 2007 SEWE KLEURE BOEKE
'n Moderne, nuutgeskepte ekonomies opvoerbare mini-pantomime propvol slimskerp sêgoed, kleurvolle karakters, verrassende storielyne en lirieke vir liedjies.Geskep as opdragwerk vir die spesiale Kersfees episode 2006, vir die kykNET TV-Reeks Villa Rosa.
Lizz se Speelgoed 3: Lizz se los goed ('n Versameling) . 2007 SEWE KLEURE BOEKE
'n Versameling unieke, nuutgeskepte dramatiese en komiese sketse, monoloë, dialoë, gedramatiseerde prosa .Hierdie materiaal is as opdragwerke ,afsonderlik geskryf en opgevoer in kabarette, solo optredes, en as deel van spesiaal geskepte teater geleenthede.
Geskik vir beide manlik en vroulike spelers.
Lizz se Speelgoed 2: Elke ander duim 'n dame (Solostuk) . 2007 SEWE KLEURE BOEKE
Elke ander duim 'n dame ' Lizz se vierde eenvrou vertoning, is 'n huldeblyk aan die ongewone streep wat in ons almal skuil. Die produksie is nommerpas vermaak vir diegene wat oorspronklike verhale, slim woordspelings, fyn ironie, patos en donker satire en gesofistikeerde humor geniet. 'n Versameling sketse met aweregse, buitengewone en tog totaal identifiseerbare karakters.
Elke ander duim 'n dame / Every other inch a lady het landswyd uitverkoop. Geskep as opdragwerk vir KKNK.
Geskik vir 'n vroulike speler.
Lizz se Speelgoed 1: Lippetaal (Solostuk) . 2007 SEWE KLEURE BOEKE
In haar vyfde eenvroustuk - Lippetaal bevraagteken Lizz 'n krapperige onderwerp: waar eindig selfgelding en waar begin selfsug? As jy verantwoordelik is vir 'n ander mens, soos 'n gestremde, moet jy alles opoffer?
Nelda se ouers is doof, sy is die enigste horende en dus die tolk in die gesin, wat tot allerlei skreeusnaakse, frustrerende en soms hartseer situasies lei. Die titel Lippetaal verwys na die manier hoe horendes praat, met hul monde, en die "liplees" van gehoorgestremdes.
Dié kragtoer, wat al landswyd vol huise getrek het, is propvol misterie, patos, humor en fynspot - dis warm, aards, aweregs en verrassend. Geskep as opdragwerk vir die Kalfie Kunstefees en Insig tydskrif.
FANUS RAUTENBACH HULDEBLYK - deur Lizz Meiring (2007)
Jare van nou, wanneer ons beendere al koud is,
Nee, eeue in die toekoms - (voor ek nou impliseer dat enigiemand hier effe oud is,)
Gaan argeoloë in ons Afrika Suidpunt kom opgrawings maak
En 'n raaisel ontdek wat die hele wêreld sal raak :
Duisende geraamtes wat lyk of hul lag
Van 'n ouer tot 'n baie jonger geslag.
Die wetenskaplikes gaan stry en baklei
Oor hoekom diè afgestorwe mensdom lyk of hul tot die dood toe lekkerkry
Tot een, wat hopelik nog Afrikaans kan praat ...
lees verder by 939.co.za
Breek ......................... 2002 TAFELBERG
skakels : lizzmeiring.co.za : https://www.facebook.com/Lizz.Meiring : https://www.instagram.com/lizz_meiring_official/